ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1017/2012 ΤΟΥ ΣΥΜΒΟΥΛΊΟΥ της 6ης Νοεμβρίου 2012 για την εφαρμογή του άρθρου 8α παράγραφος 1 του κανονισμού (ΕΚ) αριθ. 765/2006 σχετικά με περιοριστικά μέτρα εις βάρος της Λευκορωσίας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 765/2006 του Συμβουλίου, της 18ης Μαΐου 2006, σχετικά με περιοριστικά μέτρα όσον αφορά τη Λευκορωσία (1), ιδίως δε το άρθρο 8α παράγραφος 1, Εκτιμώντας τα ακόλουθα: (1) Στις 18 Μαΐου 2006 το Συμβούλιο εξέδωσε τον κανονισμό (ΕΚ) αριθ. 765/2006 σχετικά με περιοριστικά μέτρα εις βάρος της Λευκορωσίας. (2) Βάσει αναθεώρησης της απόφασης 2010/639/ΚΕΠΠΑ του Συμβουλίου, της 25ης Οκτωβρίου 2010, σχετικά με περιοριστικά μέτρα κατά της Λευκορωσίας (2), το Συμβούλιο αποφάσισε ότι τα περιοριστικά μέτρα θα πρέπει να παραταθούν μέχρι τις 31 Οκτωβρίου 2013 και ότι οι πληροφορίες σχετικά με τα πρόσωπα και τις οντότητες που περιλαμβάνονται στους καταλόγους θα πρέπει να αναπροσαρμοσθούν. (3) Χάριν σαφήνειας, τα μέτρα που επιβάλλονται με την απόφαση 2010/639/ΚΕΠΠΑ ενσωματώθηκαν στην απόφαση 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα κατά της Λευκορωσίας (3), η οποία αντικαθιστά την απόφαση 2010/639/ΚΕΠΠΑ. Επίσης, με την απόφαση 2012/642/ΚΕΠΠΑ ενοποιήθηκαν οι κατάλογοι των προσώπων και οντοτήτων που υπόκεινται σε περιοριστικά μέτρα σε ένα ενιαίο παράρτημα. (4) Οι κατάλογοι των φυσικών ή νομικών προσώπων, οντοτήτων και φορέων που υπόκεινται σε περιοριστικά μέτρα, ως έχουν στα παραρτήματα Ι, ΙΑ και ΙΒ του κανονισμού (ΕΚ) αριθ. 765/2006 ενοποιήθηκαν σε ένα ενιαίο παράρτημα Ι. Οι πληροφορίες σχετικά με τα φυσικά ή νομικά πρόσωπα, τις οντότητες και τους φορείς που περιλαμβάνονται στους καταλόγους θα πρέπει να αναπροσαρμοσθούν βάσει των νέων δεδομένων. (5) Το παράρτημα Ι του κανονισμού (ΕΚ) αριθ. 765/2006 θα πρέπει συνεπώς να τροποποιηθεί αναλόγως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το κείμενο των παραρτημάτων Ι, ΙΑ και ΙΒ του κανονισμού (ΕΚ) αριθ. 765/2006 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρή του και ισχύει άμεσα σε κάθε κράτος μέλος. Βρυξέλλες, 6 Νοεμβρίου 2012.

[Source: multi_eurlex | Tokens: 2187]